Diari Oficial de la Generalitat Valenciana


Sumari del DOGV 6024, del 29-05-2009 (2009/5799)

RESOLUCIÓ de 6 d'abril de 2009, del director general de Salut Pública, per la qual delega el/la director/a del Centre Superior d'Investigació en Salut Pública per a funcions que té atribuïdes pel Decret 228/2007, que crea la Plataforma per a la Investigació en Seguretat Alimentària.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6024

Data del DOGV
:   29-05-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/5799


Data del document
:   06-04-2009

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * competència administrativa
    * delegació de poders
    * empresa pública
    * salut pública
    * centre d'investigació

RESOLUCIÓ de 6 d'abril de 2009, del director general de Salut Pública, per la qual delega el/la director/a del Centre Superior d'Investigació en Salut Pública per a funcions que té atribuïdes pel Decret 228/2007, que crea la Plataforma per a la Investigació en Seguretat Alimentària. [2009/5799]  
La Llei 4/2005, de 17 de juny, de la Generalitat, de Salut Pública de la Comunitat Valenciana, va crear el Centre Superior d'Investigació en Salut Pública (CSISP), per a donar resposta a la necessitat aprofundir determinades parcel·les del coneixement científic en l'ampli àmbit de la salut pública, concebut com un ens públic dels previstos en l'article 5.2 del Text Refós de la Llei de la Hisenda Pública de la Generalitat Valenciana, encarregat de l'execució de la política de la Conselleria de Sanitat en matèria d'investigació en salut pública.  
Mitjançant el Decret 120/2008, de 5 de setembre, del Consell, es van aprovar els Estatuts del CSISP.  
Per mitjà de la Resolució de 19 de febrer de 2009, el conseller de Sanitat nomena la directora del Centre Superior d'Investigació en Salut Pública.  
El Decret 227/2008, de 23 de novembre, del Consell, va crear la Plataforma per a la Investigació en Seguretat Alimentària. L'article 5 d'este decret establix les funcions atribuïdes al director general de Salut Pública en el procediment de selecció d'agents investigadors, concretament en el punt 5, la designació de panell d'experts; en el punt 6, la designació de la suplència del president de la comissió de selecció, i en els punts 7 i 9, la resolució de les propostes de sol·licitud d'incorporació dels agents investigadors. L'article 6 establix les funcions atribuïdes al director general de Salut Pública en el procediment de selecció d'agents col·laboradors, concretament en el punt 2, la recepció de les sol·licituds d'incorporació dels agents col·laboradors.  
Per això, amb la finalitat d'aconseguir una major agilitat en la tramitació i resolució dels assumptes atribuïts al director general de Salut Pública, i d'acord amb el que preveuen els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, resolc:  
Primer  
Delegar la Direcció del Centre Superior d'Investigació en Salut Pública per a les competències següents previstes en els articles 5 i 6 del Decret 227/2008, de 23 de novembre, del Consell, que crea la Plataforma per a la Investigació en Seguretat Alimentària:  
Article 5:  
- punt 5, designació del panell d'experts per a l'avaluació cientificotècnica  
- punt 6, designació de la suplència del president de la comissió de selecció  
- punts 7 i 9, resolució de les propostes de sol·licitud d'incorporació dels agents investigadors  
Article 6:  
- punt 2, la recepció de les sol·licituds d'incorporació dels agents col·laboradors  
Segon  
La delegació de competències que s'efectua a través d'esta resolució s'entén sense perjuí que en qualsevol moment el director general de Salut Pública puga demanar el coneixement i la resolució de qualsevol assumpte o expedient amb els requisits de l'article 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 6 d'abril de 2009.- El director general de Salut Pública: Manuel Escolano Puig.